Държавен вестник, бр. 22, 2014 г., стр. 3

БРОЙ  22	
Д Ъ Р Ж А В Е Н  В Е С Т Н И К 	
СТР.  3  
(5) Дейността на Националния експертен 
съвет по изменение на климата се урежда с 
правилник, утвърден със заповед на министъра 
на околната среда и водите.
Чл. 4. (1) Държавната политика по ограни­
чаване изменението на климата се интегрира 
в съответните секторни и интегрирани поли­
тики в областта на транспорта, енергетиката, 
строителството, селското и горското стопан­
ство, туризма, промишлеността, регионалното 
развитие, здравеопазването и опазването на 
културното наследство, образование и наука, 
финанси и управление на европейски средства, 
труд и социална политика, отбрана, вътреш­
ни и външни работи и се осъществява на 
секторно ниво от министъра на икономиката 
и енергетиката, министъра на инвестицион­
ното проектиране, министъра на транспорта, 
информационните технологии и съобщенията, 
министъра на земеделието и храните, минис­
търа на вътрешните работи, министъра на 
финансите, министъра на външните работи, 
министъра на здравеопазването и министъра 
на културата в съответствие с правомощията 
им, предоставени с този закон и със съответ­
ните специални закони.
(2) Министрите по ал. 1:
1. предоставят на министъра на околната 
среда и водите необходимата информация 
и оказват съдействие за осъществяване на 
правомощията му по този закон;
2. определят и/или създават специални 
звена в своите администрации, които ги под­
помагат при упражняването на правомощията 
им в областта на ограничаване изменението 
на климата;
3. определят експерти, които да участват в 
процеса по изготвяне и съгласуване на пози­
ции и становища във връзка с дейността на 
работните органи на Европейската комисия, 
Съвета на Европейския съюз и РКОНИК по 
въпроси от тяхната компетентност;
4. съгласуват разработваните секторни по­
литики във връзка с изменение на климата с 
министъра на околната среда и водите;
5. съгласувано с министъра на околната 
среда и водите разработват мерки за адапта­
ция на съответния сектор към измененията на 
климата и упражняват контрол върху тяхното 
изпълнение.
(3) Министрите по ал. 1 планират средства 
за изпълнение на задълженията им по ал. 2 в 
бюджетите на ведомствата, които ръководят.
Чл. 5. Министерският съвет по предложе­
ние на министъра на околната среда и водите 
приема наредби за:
1. реда и начина за издаване и преразглеж­
дане на разрешителни за емисии на парникови 
газове от инсталации и за осъществяване на 
мониторинг от операторите на инсталации и 
авиационните оператори, участващи в ЕСТЕ;
2. условията, реда и начина за изготвяне 
на докладите и за верификация на докладите 
на операторите на инсталации и авиацион­
ните оператори и за изготвяне и проверка на 
заявления на нови участници;
3. реда и начина на администриране на 
НРТКЕПГ;
4. реда и начина за организиране на на­
ционалните инвентаризации на емисиите 
на вредни вещества и парникови газове в 
атмосферата;
5. условията, реда и начина за изготвяне на 
докладите и за верификацията на докладите 
на доставчиците на течни горива и енергия 
за транспорта; тази наредба се приема след 
приемане на методиката по чл. 64, ал. 3.
Чл. 6. Министърът на околната среда и 
водите:
1. съвместно с министрите по чл. 4, ал. 1 
изготвя Национален план за действие в об­
ластта на изменение на климата и го внася 
за приемане от Министерския съвет;
2. подпомага министрите по чл. 4, ал. 1 при 
изготвянето на основните мерки за адаптация 
на съответния сектор към последиците от 
изменението на климата и ги консултира с 
Националния експертен съвет по изменение 
на климата;
3. е компетентен орган по прилагане на ЕСТЕ;
4. изпълнява функциите на национален 
тръжен продавач по смисъла на член 22 от 
Регламент (ЕС) № 1031/2010 на Комисията от 
12 ноември 2010 г. относно графика, управ­
лението и други аспекти на търга на квоти 
за емисии на парникови газове съгласно 
Директива 2003/87/ЕО на Европейския пар­
ламент и на Съвета за установяване на схема 
за търговия с квоти за емисии на парникови 
газове в рамките на Общността (ОВ, L 302/1 
от 18 ноември 2010 г.), наричан по-нататък 
„Регламент (ЕС) № 1031/2010“;
5. контролира докладването на национална­
та инвентаризация на емисиите на парникови 
газове по РКОНИК и Протокола от Киото;
6. контролира мониторинга и докладването 
на други данни по Регламент (ЕС) № 525/2013 
на Европейския парламент и на Съвета от 
21 май 2013 г. относно механизъм за монито­
ринг и докладване на емисиите на парникови 
газове и за докладване на друга информация, 
свързана с изменението на климата, на на­
ционално равнище и на равнището на Съюза 
и отмяна на Решение № 280/2004/ЕО (OB, L 
165/13 от 18 юни 2013 г.), наричан по-нататък 
„Регламент (ЕС) № 525/2013“;
7. проверява и съгласува заявления от 
оператори на инсталации и авиационни опе­
ратори за безплатно разпределяне на квоти 
за емисии на парникови газове;